**Ruth Baird Leavitt Owen Rohde**, også kjent som **Ruth Bryan Owen**, (født **Bryan**; 1885, død 1954) var en amerikansk politiker og diplomat som representerte Florida04 FLs 4. kongressdistrikt i Representantenes hus fra 1929 til 1933, og var USAs ambassadør til Danmark fra 1933 til 1936. Hun var den første kvinnelige representanten fra Florid og den andre fra Sørstatene, etter Alice Mary Robertson fra Oklahoma. Owen ble den første kvinnen i underhusetes utenrikskomite. Owen var en demokrat.

Biografi
--------

### Tidlig liv

Ruth Bryan ble født 2. oktober 1885 i Jacksonville i Illinois til William Jennings Bryan og hans kone Mary E. Baird. Ruths far var en kongressmann og hadde stilt som presidentkandidat tre ganger. I oppveksten måtte Ruth flytte flere ganger, avhengig av farens jobb. Ruth gikk på offentlige skoler i Washington, D.C. og på Monticello Female Academy i Godfrey i Illinois. I 1901 tok hun fag på University of Nebraska.

I 1903 valgte Bryan å droppe ut av studiene for å gifte seg med William H. Leavitt, en kjent portrettmaler fra Newport i Rhode Island. Paret møttes da han malte farens portrett. Paret fikk to barn før de ble skilt i 1909.

Bryan giftet seg deretter med den britiske offiseren Reginald Owen i 1910, og fikk to barn til. Hennes andre ektemann døde i 1928. Hun tilbrakte deretter tre år i Oracabessa i Jamaica mens hennes nye hus, Golden Clouds, ble bygd. Bygget står fremdeles, og er mulig å leie. Owen beholdt huset i Jamaica i over tre tiår og tilbrakte ofte vintrene der, spesielt i sine eldre dager da hun boode i Danmark og New York. Hun beskrev sin tid i Jamaica og hennes opplevelser på Golden Clouds i boken *Caribbean Caravel.*

Under første verdenskrig tjenestegjorde Bryan som sykepleier i Voluntary Aid Detachment i Egypt og Palestina mellom 1915 og 1918. Hun var også sekretær for American Women's War Relief Fund.

### Filmkarriere

Ruth Bryan Owen var en kvinnelig pionér innen filmindustrien. Hun var en regissør, produsent og manusforfatter for filmen *Once Upon a Time/Scheherazade* i 1922, som nå anses å være en tapt film. På våren 1921 startet hun produksjonen av *Once Upon a Time.* Filmen hadde lokale skuespillere fra Coconut Grove i Florida, og hadde ingen tilknytninger til noen av de store filmstudioene.

Filmen skal ha handlet om en shah som blir avsatt av en sjalu undersått, som bruker makten til å torturere unge kvinner som ikke underholder ham. Mot slutten møter den sadistiske herskeren den vakreste kvinnen, og den bortviste shahen returnerer i tide for å redde den unge kvinnen fra sin erkefiende. Ifølge Moving Picture World skal filmen ha vært svært bra laget, med gode kostymer og scener. Owen hadde reist mye og besøkt land som India, Burma, Sri Lanka, Kina og Japan, og brukte opplevelsene der som inspirasjon for filmen.

Lite er kjent om filmen utenfor det Owen diskuterte med vennen Carrie Dunlap over brev. Dunlap var fra Illinois og var kasserer for valgkampen til Ruths far, William Jennings Bryan. I brevene til Dunlap gav Owen uttrykk for at hun likte filmkarrieren, og sa «Jeg kan knapt tro at filmen er min når jeg ser den projisert på veggen over peisen vår.»

Hun så på seg selv som en pionér i filmindustrien. Korrespondansen med Dunlap avslørte også at hun hadde planer om å bli en av de første kvinnelige filmskaperne i USA. Owen brukte pengene hun tjente som taler på å finansiere filmen. I brevene beskrev Owen også støtten hun fikk fra General Federation of Women's Clubs, og hvordan organisasjonen hadde hjulpet henne å sikre en distribusjonsavtale med Society for Visual Education.

### Politisk karriere

Bryan Owen blir sverget in som USAs ambassadør til Danmark, 1933
I 1926 stilte Owen til valg for første gang, som demokratenes nominasjon for Florida04 Floridas 4. distrikt. Dette var ett år etter farens bortgang. Distriktet inkluderte da hele østkysten i delstaten, fra Jacksonville til Florida Keys, og inkluderte Miami, Orlando og St. Augustine. Hun tapte nominasjonsvalget mot den sittende William J. Sears med under 800 stemmer.

Mellom 1925 og 1928 jobbet hun i administrasjonen på University of Miami.¨

I 1928, etter at ektemannen døde, stilte Owen igjen til valg. Etter å ha spilt en viktig rolle i hjelparbeidet etter en orkan herjet i Miam i 1927 kombinert med en valgkamp hvor hun blant annet reklamerte i aviser, slo hun Sears med over 14 000 stemmer og ble valgt til kongressen i november 1928. Perioden hennes begynte 4. mars 1929, da hun var en enke og alenemor for fire barn. Valget var bestridt ettersom hun mistet statsborgerskapet ved å gifte seg med en utlending. Ifølge Cable Act fra 1922 kunne hun søke om å få statsborgerskapet tilbake, noe hun gjorde i 1925, mindre enn de syv årene som kreves av grunnloven. Hun argumenterte for sin sak foran House Committee on Elections, hvor hun påpekte at en amerikansk mann aldri har mistet statsborgerskapet på grunn av et ekteskap. Hun påstod at hun mistet statsborgerskapet fordi hun var en kvinne, ikke på grunn av ekteskapet. Representantenes hus stemte i hennes favør.

Owen stilte til gjenvalg i 1930 og slo da advokaten Dewitt T. Deen fra Daytona Beach med klar margin i demokratenes nominasjonsvalg i juni. Ettersom republikanerne ikke nominerte en kandidat i det fjerde distriktet vant Owen gjenvalget ettersom hun var den eneste kandidaten fra de store partiene.

Da Owen forsøkte å stille til gjenvalg igjen i 1932 tapte hun mot J. Mark Wilcox, en motstander av alkoholforbudet, i demokratenes nominasjonsvalg. Kongresskarrieren hennes endte dermed i mars 1933.

### Den første kvinnelige ambassadøren fra USA

Mellom 1933 og 1936 var Bryan Owen USAs ambassadør til Danmark, utnevnt av president Franklin D. Roosevelt. Hun ble den første kvinnen til å representere USA i et annet land som del av en diplomatisk delegasjon. Som ambassadør var en av hennes hovedoppgaver å fikse relasjonen mellom landene, som hadde blitt dempet etter Smoot–Hawley Tariff Act.

Hun holdt stillingen frem til 1936 da hun giftet seg med Børge Rohde, en kaptein i kongens garde, den 11. juli. Ekteskapet gav henne dobbelt statsborgerskap, og hun trakk seg fra stillingen som ambassadør i september. Bryllupet ble avholdt i president Franklin Delano Roosevelt og Eleanor Roosevelts hus i Hyde Park i New York. Fannie Hurst, en kjent forfatter og god venn av bruden, var forlover. Mrs. Owen annonserte at hun kom til å beholde sitt eget navn.

Hun var deretter en delegat til San Francisco-konferansen, hvor de forente nasjoner ble opprettet etter andre verdenskrig. I 1948 utnevnte president Truman henne til varadelegat til FNs generalforsamling.

### Senere liv og død

I 1939 kjøpte Ruth Bryan Owen og ektemannen Alexander McVeigh Miller House i Alderson i Vest-Virginia og begynte å pusse opp bygget. De solgte eiendommen i 1945. I 1978 ble bygget registrert i National Register of Historic Places.

Owen døde av et hjerteinfarkt i København den 26. juli 1954 under et besøk til Danmark hvor hun skulle tildeles Fortjenstmedaljen. Hun ble kremert, og asken ble bisatt på Ordrup Kirkegård i København.

Ettermæle
---------

I 1992 ble Owen innlemmet i Florida Women's Hall of Fame.

I 2008 stiftet Chief Financial Officer of Florida Alex Sink «Ruth's List Florida», i hennes ære, en organisasjon som jobber mot å få flere kvinner folkevalgt.

Referanser
----------

1. ↑   MAK, PLWABN-ID 9811246556905606[Hentet fra Wikidata]
2. 1 2   GeneaStar, GeneaStar person-ID bryanr[Hentet fra Wikidata]
3. 1 2   FemBio-Datenbank, oppført som Ruth Bryan Owen Owen (Mrs. Borge Rohde), FemBio-ID 23515, besøkt 9. oktober 2017[Hentet fra Wikidata]
4. 1 2   Find a Grave, oppført som Ruth Baird Owen, Find a Grave-ID 6814690, besøkt 9. oktober 2017[Hentet fra Wikidata]
5. ↑   Social Networks and Archival Context, SNAC Ark-ID w6gx4xc3, besøkt 9. oktober 2017[Hentet fra Wikidata]
6. ↑  «Ruth Bryan Owen, 1885-1954». *In Her Own Words* **(engelsk)**. Florida Memory. Besøkt 18. mars 2024.
7. ↑  «Representative Ruth Bryan Owen of Florida» **(engelsk)**. Office of the Clerk of the U.S. House of Representatives. Arkivert fra originalen 5. august 2009. Besøkt 18. mars 2024.
8. ↑  «Women in Diplomacy». *State.gov* **(engelsk)**. U.S. Department of State. Besøkt 18. mars 2024.
9. ↑  Vickers, Sarah Pauline. *The Life of Ruth Bryan Owen: Florida's First Congresswoman and America's First Woman Diplomat.* Doktorgradsavhandling, Florida State University, (1994)
10. ↑  «The Leavitt-Bryan Wedding» (PDF). *The New York Times* **(engelsk)**. 23. september 1903. Besøkt 18. mars 2024.
11. ↑  «Bryan's Daughter Marries» (PDF). *New York Times* **(engelsk)**. 4. mai 1910. Besøkt 18. mars 2024.
12. ↑  Owen, Ruth Brown (1949). *Caribbean Caravel*. New York: Dodd, Mead & Co.
13. ↑  «Helping in Britain: The American Women's War Relief Fund». *American Women in World War I* **(engelsk)**. 9. januar 2017. Besøkt 18. mars 2024.
14. ↑  Brown, Rudd; Myers, Paul A. (2014). *Ruth Bryan Owen: Congresswoman and Diplomat* **(engelsk)**. Paul Andrew Myers. s. 40. ISBN 9781497442023.
15. 1 2 3 4  «Ruth Bryan Owen». *Columbia.edu* **(engelsk)**. Arkivert fra originalen 8. desember 2014. Besøkt 18. mars 2024.
16. ↑  Slide, Anthony (1. januar 1996). *The Silent Feminists: America's First Women Directors* **(engelsk)**. Lanham, Maryland: Scarecrow Press. ISBN 0-8108-3053-1. Besøkt 18. mars 2024.
17. ↑  McKenzie, Howard Glenn (1956). «William Jennings Bryan in Miami». *Diss. University of Miami*.
18. ↑  Owen, Ruth Bryan; Dunlap, Carrie (1907–1929). *Carrie Dunlap Papers*.
19. ↑  Morin, Isobel V. (1995). *Women Chosen for Public Office*. The Oliver Press. s. 78.
20. ↑  «OWEN, Ruth Bryan». *US House of Representatives: History, Art & Archives* **(engelsk)**. Besøkt 18. mars 2024.
21. ↑  U.S. Congress. House (1930). *Arguments and Hearings before Elections Committee No. 1; Contested Election Case of William C. Lawson v. Ruth Bryan Owen, from the Fourth Congressional District of Florida. 71st Cong. 2nd sess. 1930*. Washington: Government Printing Office.
22. ↑  U.S. Congress. House (1930). *Report No. 968. Committee on Elections No. 1. William C. Lawson-Ruth Bryan Owen Election Case. Report of the Hon. Carroll L. Beedy, of Maine, chairman. 71st Cong. 2nd sess. 1930*. Washington: Government Printing Office.
23. 1 2  «Mrs. Owen Swamps Wet in Primaries». *Oakland Tribune* **(engelsk)**. 4. juni 1930. s. 2. Besøkt 18. mars 2024.
24. ↑  Weidling. s. 164
25. ↑  «Denmark». *Office of the Historian* **(engelsk)**. U.S. Department of State. Besøkt 18. mars 2024.
26. ↑  «OWEN, Ruth Bryan». *Biographical Directory of the United States Congress* **(engelsk)**. Besøkt 18. mars 2024.
27. 1 2  «Envoy Ruth Bryan Owen». *U.S. Embassy & Consulate in the Kingdom of Denmark* **(engelsk)**. 9. desember 2022. Besøkt 18. mars 2024.
28. 1 2  Vickers, Sally (1998). «Ruth Bryan Owen: Florida's First Congresswoman and Lifetime Activist». *The Florida Historical Quarterly* **(engelsk)**. 77 (4). Besøkt 18. mars 2024 – via STARS (Showcase of Text, Archives, Research & Scholarship) fra University of Central Florida Libraries.
29. ↑  «Milestones, Aug. 9, 1954». *Time* **(engelsk)**. 9. august 1954. Besøkt 18. mars 2024.
30. ↑  «OWEN, Ruth Bryan». *US House of Representatives: History, Art & Archives* **(engelsk)**. Besøkt 18. mars 2024.
31. ↑  Turley, C.E. (juli 1978). «National Register of Historic Places Inventory Nomination Form: Alexander McVeigh Miller House» (PDF). State of West Virginia, West Virginia Division of Culture and History, Historic Preservation. Besøkt 31. juli 2011.
32. ↑  National Park Service (9. juli 2010). «National Register Information System». *National Register of Historic Places*. National Park Service.
33. ↑  Chamberlin, Hope (1973). *A Minority of Members: Women in the U.S. Congress*. New York: Praeger Publishers.
34. ↑  «Ruth Bryan Owen». *Florida Women's Hall of Fame* **(engelsk)**. Besøkt 18. mars 2024.
35. ↑  «About Ruth's List Florida, Inc.». *Ruth's List Florida* **(engelsk)**. Besøkt 18. mars 2024.
36. ↑  «Alex Sink». *The Program for Leadership and Character* **(engelsk)**. Wake Forest University. Besøkt 18. mars 2024.

Verker
------

* *Elements of Public Speaking* New York, H. Liveright, 1931.
* *Leaves from a Greenland Diary* New York: Dodd, Mead & Co. 1935.
* *Denmark Caravan* New York: Dodd, Mead & Co. 1936.
* *Picture Tales from Scandinavia* Philadelphia: J.B. Lippincott Co. 1939.
* *The Castle in the Silver Wood and Other Scandinavian Fairy Tales* New York: Dodd, Mead & Co. 1939.
* *Look Forward, Warrior* New York: Dodd, Mead & Co. 1942.
* *Caribbean Caravel* New York: Dodd, Mead & Co. 1949.

Filmografi
----------

* *Once Upon A Time.*

Videre litteratur
-----------------

* Philip Weidling and August Burghard, *Checkered Sunshine.* Ft. Lauderdale, FL: Wake-Brook House, 1974.

Eksterne lenker
---------------

* (en) Ruth Bryan Owen – kategori av bilder, video eller lyd på Commons Rediger på Wikidata
* «Biografi» **(engelsk)**. Amerikas forente staters kongress’ biografiske kartotek.

| Representantenes hus (USA) |
| --- |
| Forgjenger :**William J. Sears** | **Medlem av Representantenes husfra Florida04 Floridas 4. distrikt**1929–1933 | Etterfølger :**J. Mark Wilcox** |
|
| Forgjenger :**Frederick W.B. Coleman**

 | **USAs ambassadør til Danmark**1933–1936 | Etterfølger :**Alvin M. Owsley** |

|  |  |
| --- | --- |
| Oppslagsverk/autoritetsdata | Prabook **·** Geni **·** WikiTree **·** VIAF **·** LCCN **·** ISNI **·** US Congress
 |